ceasefire violation: पाक फायरिंग में 3 बच्चों की मौत पर भारत ने जताया कड़ा विरोध - india summons pakistan envoy after killing of three children in ceasefire violation | Navbharat Times
ELECTION_TOPBAND_1575996940045
नवभारतटाइम्स.कॉम | Updated: 03 Oct 2017, 08:04:00 PM IST
एक ही बार में पाकिस्तान का सफाया कर दिया जाना चाहिये. आतंकी पाकिस्तान का अंत हो जायेगा.
विदेश मंत्रालय की तरफ से जारी बयान में कहा गया है, 'पाकिस्तान के डेप्युटी हाई कमिश्नर सैयद हैदर शाह को आज तलब किया गया और 2 अक्टूबर 2017 को पुंछ सेक्टर में पाकिस्तानी बलों द्वारा बिना किसी उकसावे के की गई फायरिंग में 3 भारतीय बच्चों के मारे जाने को लेकर कड़ा विरोध दर्ज कराया गया।'
बता दें कि सोमवार को पाकिस्तानी सेना ने सीमा पर पुंछ में रिहायशी इलाकों को निशाना बनाकर फायरिंग की और मोर्टार के गोले दागे। बिना किसी उकसावे के हुई इस गोलाबारी में एलओसी से सटे दर्जनों गांव और भारतीय सेना की चौकियां प्रभावित हुईं। इसमें 3 बच्चों की मौत भी हुई जिनमें एक 9 साल का बच्चा और एक नाबालिग लड़की भी शामिल है। इसके अलावा 9 अन्य सिविलियंस घायल हो गए।
पाकिस्तान की इस कायराना हरकत का कड़ा विरोध दर्ज कराते हुए विदेश मंत्रालय ने डेप्युटी हाई कमिश्नर शाह से कहा कि पाकिस्तान की तरफ से लगातार इस तरह की संघर्षविराम उल्लंघन की वारदात हो रही हैं। विदेश मंत्रालय ने अपने बयान में कहा, 'नियंत्रण रेखा और अंतरराष्ट्रीय सीमा पर पाकिस्तानी बलों द्वारा लगातार और बिना किसी उकसावे की फायरिंग को लेकर भी कड़ा विरोध दर्ज कराया गया। इस तरह की फायरिंग 2003 के संघर्षविराम समझौते का उल्लंघन है। इस साल अब तक पाकिस्तान की तरफ से संघर्षविराम उल्लंघन की 503 घटनाएं हो चुकी हैं।'
एक दिन पहले ही सोमवार को पाकिस्तान ने भारत के डेप्युटी हाई कमिश्नर जे. पी. सिंह को तलब कर भारतीय बलों द्वारा 30 सितंबर और 2 अक्टूबर को कथित फायरिंग में 3 सिविलियंस के मारे जाने और 5 के जख्मी होने पर विरोध दर्ज कराया था।
Web Title india summons pakistan envoy after killing of three children in ceasefire violation(News in Hindi from Navbharat Times , TIL Network)
और जानें:ShellingPakistani firingIndia summons Pak envoyDeputy High CommissionerDemarcheceasefire violationindia Newsindia News in Hindiindia Latest Newsindia Headlinesभारत समाचार